text: Усюды Навіны Сьвятло ўсходу Гісторыя Царквы Царква і грамадзтва Відэа Катэдральны пляц Абвесткі Бібліятэка
  Усе словы Любое з словаў
  Дакладнае супадзеньне
  Парада
  Калі ў Вас няма беларускай раскладкі,
  выкарыстоўвайце расейскую:
  и = і, щ = ў, ъ = '
  НАВІНЫ
  Абвесткі
  Архіў навінаў
  Архіў навінаў за 2020 год
  Архіў навінаў за 2019 год
  Архіў навінаў за 2018 год
  Архіў навінаў за 2017 год
  Архіў навінаў за 2016 год
  Архіў навінаў за 2015 год
  Архіў навінаў за 2014 год
  Архіў навінаў за 2013 год
  Архіў навінаў за 2012 год
  Архіў навінаў за 2011 год
  Архіў навінаў за 2010 год
  Архіў навінаў за 2009 год
  Архіў навінаў за 2008 год
  Архіў нумароў газеты
  Апытанкі
  СЬВЯТЛО ЎСХОДУ
  ГІСТОРЫЯ ЦАРКВЫ
  ЦАРКВА І ГРАМАДЗТВА
  ЛІТУРГІЧНЫ КАЛЯНДАР
  Каляндар на месяц
  Сьнежань
  Студзень
  Люты
  Сакавік
  Красавік
  Травень
  Чэрвень
  Ліпень
  Жнівень
  Верасень
  Кастрычнік
  Лістапад
  Біблія па-Беларуску
  Пасхалія
  Цытаты з Бібліі
  Памятка для вернiкаў
  КАТЭДРАЛЬНЫ ПЛЯЦ
  Задаць пытаньне
  ВІДЭА
  БІБЛІЯТЭКА
  Гісторыя Царквы
  28.07.2017
  Адшуканы новыя дакументы з сьледчай справы а. Фабіяна Абрантовіча
  Беларускі пісьменьнік і журналіст Уладзіслаў Ахроменка адшукаў унікальныя дакументы ў архіве Службы Бясьпекі Ўкраіны з сьледчай справы каталіцкага сьвятара візантыйскага абраду Архімандрыта Фабіяна Абрантовіча, распачатай супраць яго восеньню 1939 году ў Львове.
  19.05.2017
  Скарына з вялікай доляй верагоднасьці быў католікам
  Старэйшы навуковы супрацоўнік Інстытуту гісторыі Беларусі, разважаючы над канфесійнай прыналежнасьцю Францішка Скарыны, супаставіў некаторыя факты, якія кажуць пра тое, што асьветнік быў католікам.
  13.05.2017
  Адраджэньне грэка-каталіцкай парафіі ў Горадні
  Сёлета спаўняецца 25 гадоў з часу афіцыйнай рэгістрацыі ў органах мясцовай улады грэка-каталіцкай парафіі Маці Божай Фацімскай у Горадні.
  18.03.2017
  «Біблія першых хрысьціянаў — Септуагінта»: 5 фактаў пра Біблію і яе пераклады, якія зьдзіўляюць
  На якой мове чытаў Стары Запавет у сінагозе Хрыстос? Чаму на Беларусі часьцей за ўсё перапісвалі Евангельлі і Псалтыр? З якой мовы перакладаў Біблію Скарына?
  06.03.2017
  Веру, што Скарына быў у Венецыі і шмат чаму тут навучыўся — італьянскі прафесар
  Польскі і італьянскі навуковец, прафесар венецыянскага ўніверсітэту Ка Фоскары Аляксандар Навумаў, аўтар дзесяці навуковых прац пра Францішка Скарыну, у тым ліку самага поўнага выданьня твораў Скарыны ў перакладзе на польскую мову, расказаў у інтэрв’ю Радыё Свабода пра сваю гіпотэзу, паводле якой Скарына пабываў у Венецыі, шмат чаму там навучыўся і сустракаўся ў гэтым горадзе з сербскім першадрукаром Божыдарам Вукавічам.
  30.11.2016
  «Каб ня думалі, што мы – секта». У Горадні ствараюць музей Беларускай Уніяцкай Царквы
  Яшчэ напрыканцы XVIII ст. уніятамі сябе лічылі каля 75% жыхароў сучаснай тэрыторыі Беларусі. Цяпер засталося меней за 20 дробных парафіяў на ўсю краіну. Чаму адзіная унія, якая на практыцы яднала хрысьціянаў, аказалася для ўсіх «нязручнай»?
  31.07.2016
  «Сьвяты для ўсіх» — беларусы згадалі, што хрысьціянства нам прынёс ісландзец
  У 986 годзе ісландзкі місіянер Торвальд Вандроўнік заснаваў хрысьціянскую царкву ў Полацку. Толькі праз два гады пасьля гэтага кіеўскі князь Уладзімер Вялікі хрысьціў Русь. І хоць Торвальд не прызнаны ніводнай канфесіяй як першахрысьціцель, у апошнія гады на Віцебшчыне ягоны культ пашыраецца. А сёлета мы маглі б адзначаць 1030-я ўгодкі хросту беларускіх земляў.
  30.06.2016
  Ватыканскія архівы адкрылі новыя зьвесткі пра Скарыну
  Новыя зьвесткі пра біяграфію і постаць Францішка Скарыны адшукаў Алесь Жлутка, старшы навуковы супрацоўнік Інстытуту гісторыі Беларусі.
  20.01.2016
  Не было б уніяцтва – не было б Беларусі?
  Размова журналіста Беларускага Радыё Рацыя з дасьледчыкам уніяцтва ў Беларусі, гісторыкам Ярашам Малішэўскім.
  18.01.2016
  Кніга пра спробу забойства беларускага народу
  Кніга прафесаркі Сьвятланы Марозавай «Сваёй веры ламаць не будзем...» Супраціў дэўнізацыі ў Беларусі (1780-1839)» выйшла ў Горадні ў 2014 годзе ў выдавецтве «ЮрСаПрынт» накладам 100 асобнікаў і пакуль што застаецца малавядомай у Беларусі. Мізэрны наклад у пэўнай ступені кампенсуе публікацыя поўнага тэксту кнігі ў інтэрнэце на сайце Pawet.net.
  Старонкі:
  1 ... 1 | 2 | 3 | 4 ... 5
  Галоўная Гісторыя Царквы
  Памер шрыфту 13px15px17px19px21px23px25px27px29px31px33px
  15.03.2021
  Беларускі душпастыр, што ішоў Божым шляхам
  11 сакавіка – 110 гадоў з дня нараджэньня Льва Гарошкі. Грэка-каталіцкі сьвятар, архімандрыт, беларускі рэлігійны і грамадзкі дзеяч, дасьледчык гісторыі рэлігіі ў Беларусі, культуролаг, літаратар Леў Гарошка нарадзіўся 11 сакавіка 1911 году ў вёсцы Трашчычы (цяпер Карэліцкі раён).
  Айцец Леў Гарошка за працай на Ватыканскім радыё.
  Бацькі аддалі здольнага хлопчыка ў Наваградзкую беларускую гімназію, многія навучэнцы якой сталі адданымі прыхільнікамі беларускай справы. У сям’і яшчэ жылі традыцыі Беларускай Грэка-Каталіцкай Царквы, забароненай Расейскай імперыяй у 1837 годзе. Верагодна, што менавіта гэтым кіраваўся юнак, калі паступіў у 1931 годзе ў Львоўскую грэка-каталіцкую багаслоўскую акадэмію. Дапамаглі Льву Гарошку ў паступленьні дырэктар Наваградзкай гімназіі Ян Цеханоўскі і дырэктар беларускага музею ў Вільні Антон Луцкевіч – былы прэм’ер-міністар Беларускай Народнай Рэспублікі.
  Потым было яшчэ навучаньне ў каталіцкім Багаслоўскім інстытуце ў Інсбруку ў Аўстрыі, дзе за свае акадэмічныя посьпехі Леў Гарошка атрымаў стыпендыю грэка-каталіцкага мітрапаліта Львоўскага вялебнага Андрэя Шаптыцкага.
  17 кастрычніка 1937 года Леў Гарошка атрымаў прасьвітарскае пасьвячэньне з рук украінскага грэка-каталіцкага біскупа Мікіты Будкі ў прыватнай капліцы мітрапаліта Шаптыцкага ў Львове. Першую Боскую Літургію на Бацькаўшчыне сьвятар адслужыў у грэка-каталіцкай парафіі Дзяляцічы на роднай Наваградчыне, дзе тады працаваў а. Вячаслаў Аношка. Потым служыў на Палесьсі ў Пінскай рыма-каталіцкай дыяцэзіі – у парафіях ва Ўгрынічах, Гарадной (Столінскі раён), Стоўпцах, Збуражы (Маларыцкі раён). Перасьледаваўся за сваю душпастырскую і нацыянальна-асьветніцкую дзейнасьць польскімі ўладамі, пастаянна знаходзіўся пад наглядам паліцыі.
  Айцец Леў Гарошка (сядзіць другі зьлева) на сустрэчы Беларускага акадэмічнага каталіцкага аб’яднаньня «Рунь» у Рыме.
  Пасьля стварэньня ў 1939 годзе Беларускага Экзархату ГКЦ і прызначэння ў кастрычніку 1940 году а. Антона Неманцэвіча першым у XX стагоддзі беларускім грэка-каталіцкім экзархам, а. Леў Гарошка 2 траўня 1942 году быў абраны ў Раду экзархату і стаў віцэ-экзархам. Акрамя духоўнай працы, а. Леў, які ўвесь час вучыўся сам, знаходзіў час для таго, каб дапамагаць суайчыньнікам нават падчас вайны – працаваў на настаўніцкіх курсах, быў выкладчыкам беларускай і лацінскай моў у розных навучальных установах, працаваў у рэдакцыях беларускіх газет.
  У 1944 годзе а. Леў Гарошка апынуўся ў эміграцыі, дзе стаў духоўным айцом для беларусаў на чужыне і прадстаўніком Беларусі ў Рыме, дапамагаў беларусам, якія служылі ў польскай арміі генерала Андэрса. У 1946 годзе ён падрыхтаваў і выдаў малітоўнік «Божым шляхам», які дагэтуль выкарыстоўваецца многімі беларусамі і шмат разоў перавыдаваўся. Актыўна зьбіраў сродкі на выданьне газеты «Беларускія навіны» (выдавалася ў Парыжы шматтысячным накладам і рассылалася суродзічам па ўсім сьвеце – ад Скандынавіі да Афрыкі і Амерыкі).
  Часопіс «Божым шляхам».
  Айцец Леў Гарошка далей служыў беларускім вернікам у Францыі і Брытаніі, ня мог толькі патрапіць у Беларусь, аднак кіраваў беларускай рэдакцыяй Ватыканскага радыё ў 1970-1977 гадах. У гэты перыяд вяшчаньне радыёстанцыі на беларускай мове павялічылася да пяці разоў на тыдзень па 14 хвілінаў. Акрамя непасрэдна ватыканскіх навінаў, айцец Гарошка рабіў ухіл на апалагетычную і беларускую нацыянальную тэматыку.
  Жывучы ў Парыжы, а. Леў Гарошка ў 1947-1957 гадах рэдагаваў і выдаваў беларускі рэлігійна-грамадзкі часопіс «Божым шляхам». Затым выехаў у Рым, дзе ў 1959 годзе ўступіў у навіцыят айцоў-марыянаў. У 1960 годзе разам з біскупам Чэславам Сіповічам быў накіраваны ў Лондан і прызначаны рэктарам Беларускай каталіцкай місіі. У 1962-1969 гадах быў ігуменам манаскага дому айцоў-марыянаў у Лондане. У 1965 годзе атрымаў годнасьць архімандрыта. Браў актыўны ўдзел у рэлігійным і культурным жыцьці беларускага замежжа, зьяўляўся сябрам лонданскага аддзелу Згуртаваньня беларусаў Вялікабрытаніі.
  Леў Гарошка, Аляксандар Надсан, Ян Дамінік, 1970-ыя гады.
  Леў Гарошка выдаў дзясяткі кніжак і навуковых прац у самых розных галінах, склаў грэцка-лацінска-царкоўнаславянска-беларускі слоўнік, слоўнік беларускіх прыказак ды прымавак, які ахоплівае больш за 20 тысяч адзінак. Архімандрыт Леў Гарошка пераканаў Усходнюю Кангрэгацыю, што энцыкліка папы Пія ХІІ «Orientalis omnes» з нагоды 350-х угодкаў Берасьцейскай уніі павінна быць выдадзеная і на беларускай мове, а лацінскае слова «Rutheni» ў ёй перакладзенае, як беларусы і ўкраінцы, што стала важным момантам для таго, каб назва Беларусь пачала заваёўваць належнае яму месца ў дакументах Каталіцкай Царквы.
  Памёр Леў Гарошка ў Парыжы 28 ліпеня 1977 году. Пахаваны на могілках Сэн-Панкрас у Лондане.
  Барыс Баль, Беларускае Радыё Рацыя.
  Тэгі: Леў Гарошка, Грэка-Каталіцкая Царква, грэка-католікі, Рым, Лондан, Парыж, Божым шляхам, Львоў
  Гл. таксама:
  75 гадоў таму пабачыў сьвет першы беларускі грэка-каталіцкі малітоўнік «Божым шляхам»
  У Стоўпцах ушанавалі памяць архімандрыта Льва Гарошкі
  Архімандрыт Леў Гарошка (26.II.1911 — 28.VII.1977)
  БГКЦ: Асэнсаваць духовую спадчыну і новыя заданьні
  Цi зьяўляецца сёньня Русінская Грэка-Каталіцкая Царква незалежнай ад Украінскай і па якім календары жыве? Дзякуй.